# **DECIZIA ETAPEI DE ÎNCADRARE**

## Nr. număr din 13.06.2016

(Proiect)

Ca urmare a solicitării de emitere a acordului de mediu adresate de **PRIMARIA MUNICIPIULUI ZALAU**, cu sediul în Str. PIATA IULIU MANIU, Nr. 3, Zalău, Judetul Sălaj, , înregistrată la APM Salaj cu nr. 2000/04.04.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.06.2016, că proiectul: **AMENAJARE CENTRU DE ZI PENTRU PERSOANE CU DEFICIENȚE DE AUZ ÎN MUNICIPIUL ZALĂU PRIN SCHIMBAREA DESTINAȚIEI PUNCTULUI TERMIC PT37,** propus a fi amplasat în mun. Zalău, str. Pictor Ioan Sima – zona bl. P37, jud. Sălaj, **nu se** **supune evaluării impactului asupra mediului şi nu se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) mărimea proiectului: prin proiect se propune amenajarea unui centru de zi pentru persoane cu deficiente de auz în municipiul Zalău prin schimbarea destinației punctului termic PT. 37, prin intervenții la nivel structural și finisaje.

Din constructia inițială se va menține structura generală de grinzi cu stâlpi de beton. Această structură va susține noile închideri și compartimentări pentru noua funcțiune. Se propun pereți noi de închidere, pereți interiori de compartimentare și o placă de beton armat pentru un etaj parțial la care se va ajunge printr-o scară de beton armat.

Parterul va fi format dintr-o sală multifuncțională, o sală media pentru calculatoare și o sală de mese cu oficiu. Etajul propus pentru birouri administrative și arhivă.

Regimul de înălțime pentru cladirea propusă: P+E parțial. Suprafața construită parter: 208,80 mp.Suprafața construită etaj: 86,59 mp.

b2) cumularea cu alte proiecte: nu este cazul.

b3) utilizarea resurselor naturale: alimentarea cu apă, energie electrică, gaze natuale prin racorduri de la oraș; energia termică se va asigura prin centrală termică pe combustibil gazos.

b4) evacuarea apelor uzate: apele uzate menajere se vor evacua în rețeaua de canalizare a orașului.

b5) producţia de deşeuri: vor rezulta deşeuri pe durata realizării proiectului şi pe durata funcţionării, necesitând implementarea unui sistem pentru gestionarea deşeurilor cf. legislaţiei specifice în vigoare.

- lucrările necesare organizării de şantier:

Organizarea zonei de șantier în interiorul clădirii va cuprinde posturi de lucru pentru constructori și muncitori; periodic vor fi îndepărtate toate materialele de construcție, molozul etc. și curățate zonele de lucru.

Organizarea de șantier exterioară (zona de depozitare temporară) *-* în spațiul de parcare se vor realiza baracamente pentru depozitarea materialelor perisabile și a utilajelor precum și vestiare ale muncitorilor. Șantierul va fi împrejmuit cu o împrejmuire executată unitar, intact și într-un loc care să nu stânjenească circulația.

În incintă nu se vor depozita materiale de construcție și unelte de construcție în exteriorul zonei de depozitare stabilite.

Se va sigura un număr corespunzător de containere pentru moloz și deșeurile din construcție.

De asemenea vor trebui realizate:

- punctul de alimentare cu apă industrială (și potabilă)

- punctul de alimentare cu energie electrică

- grupul sanitar de serviciu – construcție provizorie

- vestiare ale muncitorilor.

La finalul perioadei de construcție vehiculele şi utilajele folosite vor fi îndepărtate de pe amplasament. Platforma organizării de șantier va fi dezafectată permițând revenirea la folosința anterioară. Deșeurile generate vor fi eliminate de pe amplasament şi transportate de o firmă autorizată către un depozit conform.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 246 din 08.03.2016 emis de Municipiul Zalău, terenul este proprietatea domeniului public al mun. Zalău.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
3. Respectarea prevederilor actelor/avizelor emise de alte autorităţi pentru prezentul proiect.
4. Respectarea prevederilor STAS 10009/1988, privind nivelul de zgomot.
5. Interzicerea depozitării direct pe sol a deşeurilor sau a materialelor cu pericol de poluare.
6. Realizarea reţelelor de canalizare etanşe pentru a preveni poluarea solului şi a pânzei freatice.
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 13.06.2016 au fost solicitate următoarele acte/avize:

- aviz Compania de Apă Someș S.A., notificare DSVSA.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Georgiana Jula